LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2011 M. RUGSĖJO 16 D. ĮSAKYMO NR. 3D-690 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „PARAMA VERSLO KŪRIMUI IR PLĖTRAI“ SUPAPRASTINTŲJŲ ĮGYVENDINIMO 2011 METAIS TAISYKLIŲ (KAIMO GYVENTOJO INDIVIDUALIOJO VERSLO KŪRIMAS IR (ARBA) PLĖTRA) PATVIRTINIMO“ PAKEITIMO

2013 m. gruodžio 30 d. Nr. 3D-919

Vilnius

P a k e i č i u Lietuvos kaimo plėtros 2007–2013 metų programos priemonės „Parama verslo kūrimui ir plėtrai“ supaprastintąsias įgyvendinimo 2011 metais taisykles (kaimo gyventojo individualiojo verslo kūrimas ir (arba) plėtra), patvirtintas Lietuvos Respublikos žemės ūkio ministro 2011 m. rugsėjo 16 d. įsakymu Nr. 3D-690 „Dėl Lietuvos kaimo plėtros 2007–2013 metų programos priemonės „Parama verslo kūrimui ir plėtrai“ supaprastintųjų įgyvendinimo 2011 metais taisyklių (kaimo gyventojo individualiojo verslo kūrimas ir (arba) plėtra) patvirtinimo“ (Žin., 2011, Nr. 114-5387):

1. Išdėstau 24 punktą taip:

„24. Projekto įgyvendinimo trukmė turi būti nurodyta paramos paraiškoje ir negali viršyti 24 mėnesių nuo sprendimo skirti paramą priėmimo dienos, tačiau Agentūra, atsižvelgdama į projekto vykdytojo prašymą ir įvertinusi projekto įgyvendinimo termino pratęsimo priežastis, gali pratęsti projekto įgyvendinimo terminą, tačiau ne vėliau kaip iki 2015 m. birželio 30 d. Paskutinis mokėjimo prašymas turi būti pateiktas ne vėliau kaip iki 2015 m. birželio 30 d. Ši nuostata galioja tiems paramos gavėjams, kuriems iki šio punkto pakeitimo įsigaliojimo dienos yra priimtas sprendimas dėl paramos skyrimo. Pareiškėjai, kuriems nepriimtas sprendimas dėl paramos skyrimo, įsipareigoja ir sutinka įgyvendinti projektą ne vėliau kaip iki 2015 m. birželio 30 d. nuo sprendimo skirti paramą priėmimo dienos. Pareiškėjo įsipareigojimas ir sutikimas yra pateikiami iki Agentūros Projektų atrankos komiteto posėdžio.“

2. Pripažįstu netekusia galios 3 priedo IX skyriaus lentelės 25 eilutę.

Žemės ūkio ministras Vigilijus Jukna